# Funció zeta de Dedekind

* No s'ha de confondre amb Funció eta de Dedekind.
En matemàtica, la funció zeta de Dedekind és una sèrie de Dirichlet definida per a tot cos K de nombres algebraics, expressada com $\zeta _{K}(s)$ on $s$ és una variable complexa. És la suma infinita:
    $\sum (NI)^{-s}$
realitzada en tots els I ideals de l'anell dels enters $O_{K}$ de K , amb $I\neq \{0\}$. On $NI$ és la norma de I (al camp racional Q ): és igual a la cardinalitat de O $_K$/ I , en altres paraules, el nombre de classes de residu mòdul $I$. En el cas en què K = Q aquesta definició es redueix a la funció zeta de Riemann.

## Propietats

Les propietats de $\zeta _{K}(s)$ com una funció meromòrfica resulten d'un considerable significat en la teoria de nombres algebraics. Té un producte d'Euler, amb un factor per a un donat nombre primer $p$ al producte sobre tots els ideals primers $P$ de $O_{K}$ dividint $p$ de
    $\left(1-(NP)^{-s}\right)^{-1}$
Aquesta és l'expressió en termes analítics de la unicitat de la factorització en primers dels ideals $I$.
Se sap (demostrat en forma general primer per Erich Hecke) que $\zeta _{K}(s)$ té una continuació analítica cap a tot el pla complex com una funció meromorfa, tenint un pol simple només en s = 1. El residu en aquest pol és una quantitat important, que involucra invariants del grup unitari i del grup de classe de K , els detalls es troben a la fórmula de nombre de classe. Hi ha una equació funcional per a la funció zeta de Dedekind, que relaciona els seus valors en s i 1 - s .
Per al cas en què K és una extensió abeliana de Q , la seva funció zeta de Dedekind pot ser escrita com un producte de funcions L de Dirichlet. Per exemple, quan K és un cos quadràtic això mostra que la relació
    ${\frac {\zeta _{K}(s)}{\zeta _{\mathbb {Q} }(s)}}$
és una funció L , L ( s , χ); on $\chi$ és un símbol de Jacobi com caràcter de Dirichlet. Que la funció zeta d'un cos quadràtic sigui un producte de la funció zeta de Riemann i una certa funció L de Dirichlet és una formulació analítica de la llei de Gauss de reciprocitat quadràtica.
En general si K és una extensió de Galois de Q amb grup de Galois G , la seva funció zeta de Dedekind té una factorització comparable en termes de funcions L de Artin. Aquestes estan associades a representacions lineals de G .

## Referències

* Bosma, Wieb; de Smit, Bart. «On arithmetically equivalent number fields of small degree». A: Algorithmic number theory (Sydney, 2002). 2369. Berlin, New York: Springer-Verlag, 2002, p. 67–79. DOI 10.1007/3-540-45455-1_6. ISBN 978-3-540-43863-2.
* Section 10.5.1 of Cohen, Henri. Number theory, Volume II: Analytic and modern tools. 240. Nova York: Springer, 2007. DOI 10.1007/978-0-387-49894-2. ISBN 978-0-387-49893-5.
* Deninger, Christopher. Motives, Part 1. 55.1. American Mathematical Society, 1994, p. 517–525. ISBN 978-0-8218-1635-6. «L-functions of mixed motives»
* Flach, Mathias. Stark's conjectures: recent work and new directions. 358. American Mathematical Society, p. 79–125. ISBN 978-0-8218-3480-0. «The equivariant Tamagawa number conjecture: a survey»
* Martinet, J. «Character theory and Artin L-functions». A: Algebraic Number Fields, Proc. Symp. London Math. Soc., Univ. Durham 1975. Academic Press, 1977, p. 1-87. ISBN 0-12-268960-7.
* Narkiewicz, Władysław. Elementary and analytic theory of algebraic numbers. 3. Berlin: Springer-Verlag, 2004. ISBN 978-3-540-21902-6.

## Vegeu també

* Funció L
* Hipòtesi de Riemann
* Funció eta de Dedekind

## Enllaços externs

* Dedekind zeta function a PlanetMath
* Factorization of the Dedekind zeta function of an Abelian number field a PlanetMath